# **DECIZIA ETAPEI DE ÎNCADRARE**

## **Nr. Proiect din 29.11.2017**

Ca urmare a solicitării de emitere a acordului de mediu adresate de **COMUNA GĂLĂUȚAȘ**, cu sediul în com. Gălăuțaș, sat Gălăuțaș, nr. 1, județul Harghita, înregistrată la APM Harghita cu nr. 5137/17.06.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **29.11.2017**, că proiectul **”Modernizare drum de legătură neclasificat cimitir-Romano Catolic - sat Prelucă”** propus a fi amplasat în jud. Harghita, comuna Gălăuțaș, satele Gălăuțaș și Prelucă nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 pct.13 lit a coroborat cu pct.10 lit.e

b)Caracteristicile proiectului:

**1.a. Mărimea proiectului:**

Lungimea totala a drumului propus spre modernizare este de 4946 m.

Drumul va avea o platformă cu lățimea de 4,50m din care 3,50m partea carosabilă și acostamente de 2\*0,5m. Acostamentul (2\*0,5m) are benzi de încadrare pe 2\*0,5m având aceeași structură rutieră ca și partea carosabilă, iar diferența de 2\*0,25m este amenajat cu piatră spartă.

Excepție face zona de la km 0+270 la km 0+365 (95m) unde s-a adoptat o platformă de 4,42m din care 4,20m parte carosabilă. Partea carosabilă se compune din 3,50m dală de beton armat și 0,70m porțiunea carosabilă a rigolei de acostament.

* Pe tronsonul de drum km 0+270-0+365 (95km) profilul transversal va avea următoarea structură rutieră
* 15 cm dală de beton C25/30 dublu armată cu plasă sudată
* 3 cm strat de balast
* 7 cm strat de nisip
* Pe tronsonul de drum km 0+365-5+200 profilul transversal va avea următoarea structură rutieră
* 4 cm strat de uzură din beton asfaltic BAR16
* 6cm strat de legătură din binder BADPC20
* 20 cm strat de bază din piatră spartă
* 30cm balast
* 7 cm strat de nisip

Pentru scurgerea apelor pluviale s-au prevăzut:

* Șanțuri de pământ
* Șanțuri pereate cu beton de ciment
* Rigolă de acostament din beton de ciment
* Rigole ranforsate prefabricate
* Podețe tubulare
* Rigolă carosabilă acoperită

Pe o lungime de 95m, de la km 0+270 la km 0+365, pe partea stângă s-a prevăzut un zid de sprijin de debleu cu înălțimea elevației de 2,5m.

Pe partea dreaptă a drumului s-a prevăzut un parapet metalic de protecție, pe care se va monta pe peretele dinspre drum al rigolei existente.

b. Cumularea cu alte proiecte:

*- Nu este cazul*

c. Utilizarea resurselor naturale:

- agregate minerale, apa

d. Producţia de deşeuri:

*- Pământurile, pietrișurile rezultate în urma săpăturilor vor fi refolosite ca şi umplutură*

*- Deşeurile municipale amestecate vor fi transportate de operatorul economic autorizat în zonă.*

e. Emisii poluante, inclusiv zgomotul şi alte surse de disconfort:

- emisii în apă: - nu vor fi emisii de poluanți semnificativi în apele subterane,

*-în fază de exploatare-efectele vor fi pozitive. Scurgerea și evacuarea apelor meteorice se va realiza prin șanțuri și rigole.*

-emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

-zgomot: maşinile şi utilajele folosite la executarea lucrărilor corespund cerinţelor tehnice de nivel acustic.

f. Riscul de accident, ţinându-se seama în special de substanţele şi de tehnologie utilizate: *- prin punerea în funcţiune a obiectivului aferent proiectului nu vor fi utilizate substanţe/preparate periculoase care ar putea genera fenomene de accidente.*

**2**. **Localizarea proiectului**:

2.1.utilizarea existentă a terenului:*- Terenul se află în intravilanul și extravilanul comunei Gălăuțaș, domeniul public al comunei, folosința actuală: drum comunal, conform Certificatului de Urbanism nr. 20/22.02.2016 emis de Consiliul Județean Harghita.*

2.2.relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu este cazul*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare. Amplasamentul proiectului este situat la o distanță cca. 3,58km de limita sitului Natura 2000 *ROSPA0033 «Depresiunea și Munții Giurgeului».*

*g.*ariiîncarestandardeledecalitatea mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*: nu este cazul,*

*i.*peisajelecusemnificaţieistorică*,* culturalăşiarheologică*: nu sunt*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă-o parte a intravilanului și extravilanului comunei Gălăuțaș în domeniul public*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontalieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*:vor rezulta deşeuri de construcţii, care vor fi gestionate conform pct. 1.d, cu ocazia manipulării materialelor de construcţie pot rezulta emisii de pulberi în suspensie, care sunt temporare şi nesemnificative,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent..*

**Condiţiile de realizare a proiectului:**

**1.** Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor de construcţii.

Impunerea pentru constructor a dotării cu materiale absorbante pentru produse petroliere în scopul evitării poluării accidentale a mediului cu aceste substanţe.

**2.** Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

- abandonarea, înlăturarea sau eliminarea deşeurilor în locuri neautorizate;

- staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

**3.** Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

**4.** Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**ŞEF SERVICIUA A.A.**

**Ing. LÁSZLÓ Anna**

**ÎNTOCMIT,**

**Ing. ABOS Judit**